<kommunevåpen, midtstilt>

|  |  |
| --- | --- |
| <deltakers navndeltakers adresse> | Unntatt offentlighet, jf. offl. § 13, jf. fvl. §§ 13 flg. |
|  |
|  | Vår referanse: | Dato: |
|  | (Oppgi referanse ved alle henvendelser)  |  |

**Vedtak: du kan ikke lengre bruke egenmelding**

Du har hatt rett til å bruke egenmelding når du har vært borte fra introduksjonsprogrammet på grunn av egen sykdom. Kommunen har bestemt at du ikke lengre kan bruke egenmelding. Fremover må du levere legeerklæring når du er borte fra introduksjonsprogrammet.

**Personopplysninger**

Navn:

Personnummer (eventuelt DUF-nummer):

**Kommunens begrunnelse for vedtaket**

Kommunen viser til vedtak av <sett inn dato> hvor du ble innvilget rett til introduksjonsprogram. Etter at du hadde deltatt i introduksjonsprogrammet i åtte uker ga dette vedtaket deg rett til å bruke egenmelding for tre fraværsdager, jf. integreringsforskriften § 8. Fravær ut over tre dager må alltid dokumenteres med legeerklæring for at du ikke skal miste din rett til introduksjonsstønad, jf. integreringsforskriften § 8.

<Velg et av alternativene under, og slett det som ikke passer.

Alternativ 1

Kommunen kan frata en deltaker i introduksjonsprogrammet retten til å bruke egenmelding dersom deltakeren har hatt «minst fire fravær med egenmelding de siste 12 månedene uten å legge frem gyldig legeerklæring.», jf. integreringsforskriften § 9 første ledd.

Du har hatt minst fire fravær i løpet av de siste 12 månedene uten å legge frem gyldig legeerklæring. Kommunen har derfor bestemt at du ikke har rett til å bruke egenmelding ved egen sykdom framover.

Alternativ 2

Kommunen kan frata en deltaker retten til å bruke egenmelding dersom det foreligger forhold som gir kommunen rimelig grunn til å anta at fraværet det siste året «ikke skyldes sykdom eller skade som forhindrer vedkommende fra å delta i introduksjonsprogram.», jf. integreringsforskriften § 9 første ledd.

Kommunens vurdering er at det er sannsynlig at fraværet ditt ikke skyldes sykdom eller skade som har forhindret deg fra å delta i introduksjonsprogrammet. Kommunen har bestemt å frata deg retten til å bruke egenmelding.

<Sett inn nærmere begrunnelse hvor både vilkårene for å frata retten til å bruke egenmelding og vurderingene som er gjort kommer frem. Egenmelding for fravær som er dokumentert med legeerklæring fra den fjerde fraværsdagen skal ikke regnes med. Tilpass lengden på begrunnelsene etter hvor omfattende vurderingene som ligger til grunn er. Deltakeren skal ha fått et varsel om at kommunen vurderer å fjerne retten til å bruke egenmelding, og mulighet til å uttale seg om saken. Det bør komme frem om deltakeren har valgt å uttale seg etter å ha fått varselet og hva deltakeren i så fall har sagt.>

Kommunen har bestemt at du ikke lenger har rett til å bruke egenmelding når du er borte fra introduksjonsprogrammet, jf. integreringsforskriften § 9. Det betyr at du ved fremtidig fravær må vise gyldig legeerklæring for alle dagene du er borte fra introduksjonsprogrammet. Hvis ikke du viser kommunen gyldig legeerklæring, kan du miste retten til introduksjonsstønad.

Kommunen vil vurdere om du skal få tilbake retten til å bruke egenmelding innen seks måneder fra dette vedtaket, jf. § 9 tredje ledd.

**Du kan klage på dette vedtaket**

Du kan klage på dette vedtaket dersom du mener det er feil eller du ikke er enig, se integreringsloven § 47. Fristen for å klage er tre uker fra du mottok vedtaket eller fra du ble gjort kjent med vedtaket, se forvaltningsloven § 29. I klagen bør du skrive hvorfor du er uenig, og du må skrive under med navnet ditt. Du sender klagen til kommunen.

Kommunen vil lese klagen og se på saken din på nytt. Kommunen kan endre vedtaket. Hvis kommunen mener at vedtaket ikke skal endres, vil kommunen sende klagen til statsforvalteren. Statsforvalteren vil da vurdere saken din og behandle klagen.

Kommunen har plikt til å gi deg veiledning om regelverket og hvordan du skal klage dersom du trenger det, se forvaltningsloven § 11. Som hovedregel har du rett til å se dokumentene i saken din, jf. forvaltningsloven § 18. Du må ta kontakt med kommunen dersom du ønsker å se dokumentene i saken din.

Du kan også be om at vedtaket ikke blir satt i verk før klagefristen er ute eller klagen er avgjort, se forvaltningsloven § 42.

|  |  |
| --- | --- |
| Vennlig hilsen |  |
| <leders navn><leders tittel> | <saksbehandlers navn><saksbehandlers tittel> |